Projekts

LATVIJAS REPUBLIKAS MINISTRU KABINETS

2018. gada . augustā Rīkojums Nr.

Rīgā (prot. Nr. )

**Par papildu pasākumiem Āfrikas cūku mēra ierobežošanai**

Pamatojoties uz Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu un valsts galvenā pārtikas un veterinārā inspektora 2018. gada 2. augusta rīkojumu Nr. 157 “Par karantīnas noteikšanu un ierobežojumiem Saldus novada Saldus pagastā”, kā arī ņemot vērā zemkopības ministra sniegto informāciju par nepieciešamību veikt papildu pasākumus Āfrikas cūku mēra izplatīšanās ierobežošanai:

1. Dzīvnieku izcelsmes blakusproduktus likvidēt dzīvnieku izcelsmes blakusproduktu uzņēmumā sabiedrībā ar ierobežotu atbildību “Grow Energy” (reģistrācijas numurs 40103275664, juridiskā adrese: “Gravas”, Limbažu pagasts, Limbažu novads, LV-4020, faktiskā adrese: “Gravas”, Limbažu pagasts, Limbažu novads, LV-4020; Pārtikas un veterinārā dienesta atzīšanas numurs A 064721) par summu, kas nepārsniedz 307 700,19 *euro*.

2. Pārtikas un veterinārajam dienestam nodrošināt dzīvnieku nogalināšanu Saldus novada Saldus pagastā “Druvas Unguros” par summu, kas nepārsniedz 60 000 *euro*.

3. Saskaņā ar Publisko iepirkuma likumu 3. panta astoto daļu atļaut Pārtikas un veterinārajam dienestam bez iepirkuma procedūras izsludināšanas:

3.1. saistībā ar šī rīkojuma 2. punktā noteiktajām darbībām noslēgt līgumu ar sabiedrību ar ierobežotu atbildību “Paugurīši A.J.” (reģistrācijas numurs 48503013158, juridiskā adrese: Dobeles novads, Krimūnu pagasts, Paugurīši, LV-3719) par transporta pakalpojumiem par summu, kas nepārsniedz 20 000 *euro*;

3.2. saistībā ar šī rīkojuma 2. punktā noteiktajām darbībām noslēgt līgumu ar sabiedrību ar ierobežotu darbību “AGA” (reģistrācijas numurs 40003068518, juridiskā adrese: Katrīnas iela 5, Rīga, LV-1045) par oglekļa dioksīda piegādi dzīvnieku nogalināšanai par summu, kas nepārsniedz 15 000 *euro*.

4. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt līdzekļus:

4.1. Zemkopības ministrijai (Pārtikas un veterinārajam dienestam) faktisko izdevumu segšanai par izdevumiem, kas saistīti ar šī rīkojuma 2. punktā minētajām darbībām;

4.2. Zemkopības ministrijai (Lauku atbalsta dienestam) samaksas nodrošināšanai sabiedrībai ar ierobežotu atbildību “Grow Energy” par faktiskajiem izdevumiem, kas saistīti ar šī rīkojuma 1.punktā minēto dzīvnieku izcelsmes blakusproduktu likvidēšanu.

5. Zemkopības ministrijai iesniegt Finanšu ministrijā pieprasījumu par šā rīkojuma 1. un 2. punktā minēto faktisko izdevumu segšanu no valsts budžeta programmas 02.00.00 “Līdzekļi neparedzētiem gadījumiem”.

6. Ja tiek saņemts finansējums no Eiropas Savienības par rīkojumā minētajiem pasākumiem, kas kompensēti no valsts budžeta programmas 02.00.00 „Līdzekļi neparedzētiem gadījumiem”, tas tiek ieskaitīts valsts budžeta vispārējos ieņēmumos.

Ministru prezidents Māris Kučinskis

Zemkopības ministrs Jānis Dūklavs